Farg‘ona viloyatida joriy yilning 6 oyi davomida 4 157 ta holatda iste’molchilar tomonidan elektr energiyasidan noqonuniy foydalanish holatlari aniqlangan. Foto: Kun.uz Energetika vazirligi xabariga ko‘ra, mazkur holatlar uchun 13 mlrd 935 mln so‘m miqdorida qayta hisob-kitob qilingan. Shundan, aholi iste’molchilari tomonidan 2 875 ta holatda elektr energiyasidan noqonuniy foydalanish holatlari aniqlangan, ushbu noqonuniy holatlar yuzasidan umumiy 3 mlrd 374,1 mln so‘m qayta hisob-kitob qilingan. Bundan tashqari, ulgurji iste’molchilar tomonidan 1 282 ta holatda elektr energiyasidan noqonuniy foydalanish holatlari aniqlanib, umumiy hisobda 10 mlrd 560,9 mln so‘mga qayta hisob-kitob ishlari amalga oshirilgan. Eng ko‘p noqonuniy holatlar Marg‘ilon, Qo‘qon shaharlari, Buvayda, Toshloq hamda Quva tumanlari hissasiga to‘g‘ri keladi.